# 

# На основу члана 52. Пословника Народне скупштине Републике Српске („Службени гласник Републике Српске“, број 66/20) Одбор за ревизију је на својој Другој сједници, одржаној 13. марта 2023. године, усвојио

**З А П И С Н И К**

**са Прве сједнице одбора, одржане 8. фебруара 2023. године**

Мирјана Орашанин, предсједник Одбора, отворила је сједницу у 9 часова.

Сједници су присуствовали: Мирјана Орашанин, предсједник Одбора, Страхиња Башевић, Срђан Мазалица, Драган Галић, Срђан Тодоровић, Биљана Петковић, Саша Грбић и Небојша Вукановић (стигао у 9.20 часова), чланови Одбора.

Сједници није присуствово Предраг Нешић, члан Одбора.

Такође, сједници је присуствовао и главни ревизор Републике Српске Јово Радукић.

Предсједник Одбора Мирјана Орашанин је на почетку сједнице упознала присустне чланове са захтјевом за одобравање присуства сједници коју су упутили Центри цивилних иницијатива, са образложењем да поступак одобрења акредитације за 2023. годину није завршен због чега су се обратили захтјевом. Одбор је једногласно одобрио присуство њиховом представнику Жељку Нинковићу који је и присуствовао сједници.

За сједницу је предложен

Д Н Е В Н И Р Е Д

1. Разматрање извјештаја ревизијe учинка, достављених у 2022. години:

1.1. Извјештај ревизије учинка, број РУ 002-21 „Пронаталитетне мјере у јединицама локалне самоуправе Републике Српске";

1.2. Извјештај ревизије учинка, број РУ 006-21 „Заштита и очување природних добара“;

2. Разматрање Годишњег плана за ревизију за 2023. годину;

3. Текућа питања.

Предложени дневни ред усвојен је једногласно.

**АД 1. 1.**

Образложење извјештаја дао је главни ревизор Јово Радукић.

У дискусији су учествовали: Небојша Вукановић, Срђан Тодоровић, Мирјана Орашанин, Срђан Мазалица, Драган Галић, Жељко Нинковић, Саша Грбић и Јово Радукић.

Након дискусије предсједник Одбора Мирјана Орашанин констатовала је да је Извјештај ревизије учинка „Пронаталитетне мјере у јединицама локалне самоуправе Републике Српске“, Одбор примио к знању.

Одбор је једногласно усвојио закључак да се упути допис за достављање акционих планова за спровођење препорука свим субјектима обухваћеним Извјештајем који нису доставили свој акциони план за за спровођење препорука ревизије учинка, у складу са чланом 19, став 4 Закона о ревизији јавног сектора Републике Српске („Службени гласник Републике Српске“, бр. 98/05 и 20/14).

**АД 1. 2.**

Образложење Извјештаја дао је главни ревизор Јово Радукић.

Није било дискусије.

Предсједник Одбора Мирјана Орашанин констатовала је да је Извјештај ревизије учинка „Заштита и очување природних добара“ Одбор примио к знању.

Одбор је једногласно усвојио закључак да се упути допис за достављање акционих планова за спровођење препорука свим субјектима обухваћеним Извјештајем који нису доставили свој акциони план за за спровођење препорука ревизије учинка, у складу са чланом 19, став 4 Закона о ревизији јавног сектора Републике Српске („Службени гласник Републике Српске”, бр. 98/05 и 20/14).

Јово Радукић предложио је да на наредној сједници одбора прва тачка дневног реда буде излагање о раду Галвне службе за ревизију јавног сектора Републике Српске, која ће припремити материјал.

Приједлог главног ревизора усвојен је једногласно.

**АД 2.**

Образложење Годишњег плана за ревизију за 2023. годину дао је главни ревизор Јово Радукић.

Није било дискусије.

Предсједник Одбора Мирјана Орашанин констатовала је да је Одбор примио к знању Годишњи план за ревизију за 2023. годину.

**Ад 3**.

Није било приједлога за разматрање.

Сједница је завршена у 10.05 часова.

|  |  |  |
| --- | --- | --- |
|  |  | **ПРЕДСЈЕДНИК ОДБОРА** |
|  |  | **Мирјана Орашанин** |